ঢাকায় কর্মরত পুলিশের বিশেষ শাখার পরিদর্শক মামুন ইমরান খান গত রোববার সকালে সবুজবাগ এলাকায় তার ভাইয়ের বাসা থেকে বের হয়ে নিখোঁজ হন। মঙ্গলবার সকালে গাজীপুরের কালীগঞ্জ উপজেলায় উলুখোলা এলাকায় শরীর ঝলসানো মৃতদেহ দেখে এলাকাবাসী পুলিশে খবর দেয়। এ ঘটনায় জড়িত সন্দহে ঢাকা থেকে রহমত উল্লাহকে (৩৫) গ্রেফতার করে ডিবি পুলিশ। তাকে গাজীপুরে আনা হলে তিনি মরদেহ শনাক্ত এবং হত্যাকাণ্ডে জড়িত থাকার কথা স্বীকার করেন।